open-index/open-wikipedia-markdown huggingface dataset:
Τάκης Κανδηλώρος

Ο **Τάκης Χ. Κανδηλώρος** (Δημητσάνα, 1874 - Αθήνα, 1934) υπήρξε ιστορικός, λαογράφος και δημοσιογράφος. Σπούδασε στη Νομική Σχολή του Πανεπιστημίου Αθηνών. Διορίστηκε ως υπάλληλος στο Υπουργείο Οικονομικών. Το 1903 και το 1906 εξέδωσε τους δύο τόμους της *Αρκαδικής Επετηρίδας*. Μάλιστα, στον τόμο του 1906 δημοσίευσε τη διαθήκη του Κολοκοτρώνη. Συνεργάστηκε με πλήθος περιοδικών όπου δημοσίευσε τις μελέτες του κυρίως σε ό,τι είχαν να κάνουν με την Πελοπόννησο και ιδιαίτερα την περιοχή της Αρκαδίας. Το 1903 βραβεύθηκε από τη Γλωσσική Εταιρεία για μία λαογραφική συλλογή του.

«Απέδειξε το αμείωτο ενδιαφέρον του για την προαγωγή των ιστορικών μελετών ιδρύοντας το *Κανδηλώρειο ιστορικό διαγώνισμα*, που βράβευε ιστορικές μελέτες Ελλήνων συγγραφέων με προσωπικές του δαπάνες που κατέθεσε στο Πανεπιστήμιο της Αθήνας».

Εργάστηκε στην Πάτρα ως δημοσιογράφος.

## Εργογραφία
(ενδεικτικά)
* *[http://anemi.lib.uoc.gr/metadata/1/5/f/metadata-443-0000021.tkl Απολογισμός τεσσαρακονταετούς εργασίας, 1891-1931: Δημοσιογραφία - ιστορία - λαογραφία - κρίσεις - ίδρυσις βραβείων και διαγωνισμάτων]*, Εν Αθήναις 1931.
* *Αρκαδική Επετηρίς*, τεύχος 1ο, Εν Αθήναις (1903).
* *Αρκαδική Επετηρίς*, τεύχος 2ο, Εν Αθήναις (1906).
* *[http://anemi.lib.uoc.gr/metadata/d/0/5/metadata-240-0000065.tkl Εις την Σιών]*, Εκ του Τυπογραφείου Κτενά, Εν Αθήναις 1902.
* *[http://anemi.lib.uoc.gr/metadata/f/5/d/metadata-141-0000103.tkl Η Γορτυνία. Ιστορία από των αρχαιοτάτων χρόνων μέχρι των καθ' ημάς]*, Εν Πάτραις 1898.
* *[http://anemi.lib.uoc.gr/metadata/1/6/3/metadata-141-0000009.tkl Η Δημητσάνα: Ιστορική μονογραφία μετά βιογραφιών του Πατριάρχου και του Γερμανού]*, Εκ του Τυπογραφείου των Βιβλιεμπορικών Καταστημάτων Αποστολοπούλου, Εν Αθήναις 1897.
* *Η δίκη του Κολοκοτρώνη και του Δημητρίου Πλαπούτα*, Αθήνα 1960.
* *Η Φιλική Εταιρεία*, Εν Αθήναις 1926.
* *[http://anemi.lib.uoc.gr/metadata/6/1/2/metadata-b6b67504ff0288dbf7709219ee3fdcb4_1245247904.tkl Ιστορία του Εθνομάρτυρος Γρηγορίου του Ε']*, Τυπογραφείον Δ. Ευστρατιάδου-Δ. Δελή, Εν Αθήναις 1909.
* *Ο αρματωλισμός της Πελοποννήσου 1500-1821*, εκδίδεται χορηγούντος Παναγ. Κ. Οικονόμου, μεγαλεμπόρου εκ Γορτυνίας, Τυπογραφείον Δεναξά και Σία, Εν Αθήναις 1924. (αναστατική ανατύπωση το 2006)
* «Ο αφορισμός των αρματωλών κατά το 1805» στο *Μαλεβός. Μηνιαίον περιοδικόν όργανον των απανταχού Βασσαριωτών*, Εν Αθήναις (1924).

## Παραπομπές


## Βιβλιογραφία
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κανδηλώρος Τάκης.

## Εξωτερικοί σύνδεσμοι
* Καταχώριση σχετική με τον Τάκη Χ. Κανδηλώρο. biblionet.gr. Ανακτήθηκε: 27/03/2014.

Κατηγορία:Έλληνες ιστορικοί του 19ου αιώνα
Ορέστης (τραγωδία Αλέξανδρου Σούτσου)

Ο  **Ορέστης** είναι τραγωδία του Αλέξανδρου Σούτσου.
## Υπόθεση
Τα πρόσωπα του έργου είναι ο Αίγισθος, τύραννος του Άργους, η Κλυταιμνήστρα, χήρα του Αγαμέμνονα και σύζυγος του Αιγίσθου, τα παιδιά από τον πρώτο γάμο Ηλέκτρα, Χρυσόθεμις και Ορέστης, ο Πυλάδης, φίλος του Ορέστη και γιος του Στρόφιου, βασιλιά της Φωκίδος, η Αίγινα, θεραπάινιδα της Κλυταιμνήστρας,ο Άτταλος αρχηγός της φυλακής του Αιγίσθου, ακόλουθοι του Ορέστη και Αργείοι. Το έργο ξεκινά με την Ηλέκτρα στον τάφο του Αγαμέμνονα και μονολογεί περιμένοντας οκτώ χρόνια τώρα τον Ορέστη. Η Ηλέκτρα είναι μετανιωμένη για όσα έχουν γίνει, αφού έχει εφιάλτες και φοβάται γι' αυτό στέλνει να γίνουν θυσίες στον τάφο του βασιλιά. Ορέστης και Πυλάδης φτάνουν και σχεδιάζουν να πουν στον Αίγισθο πως ο Ορέστης έχει πεθάνει. Ο Αίγισθος προσποιείται τον τρυφερό σύζυγο στην Κλυταιμνήστρα και στέλνει να σκοτώσουν τον Ορέστη.

## Πληροφορίες
Η πεντάπρακτη τραγωδία *Ορέστης* γράφτηκε πιθανώς το 1823/4. Το πρώτο μέρος της βασίζεται στην Ηλέκτρα του Σοφοκλή. Το δεύτερο μέρος στην ομώνυμη τραγωδία του Βιτόριο Αλφιέρι, που η ελληνική ανώνυμη μετάφρασή της είχε ανέβει στο Βουκουρέστι το 1820.
## Παραπμπές


## Πηγή
*Βάλτερ Πούχνερ, « Ορέστης», Ανθολογία Νεοελληνικής Δραματουργίας, τομ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ.106-121

Κατηγορία:Νεοελληνικά θεατρικά έργα
Τσεσμέ

Το **Τσεσμέ** ή (ο) **Τσεσμές** ή **Κρήνη** (, Τσέσμε), είναι παραθαλάσσια πόλη και περιφέρεια στο δυτικό άκρο της Τουρκίας, στην επαρχία Σμύρνης. Η πόλη το 2012 είχε 21.749 κατοίκους και η περιφέρεια 34.563. Βρίσκεται στο ανατολικό άκρο της χερσονήσου της Ερυθραίας, 85 χιλιόμετρα δυτικά της Σμύρνης, απέναντι από τη Χίο, από την οποία απέχει 9 ναυτικά μίλια.

Σε ένα κόλπο βορειοδυτικά του Τσεσμέ, στο σημερινό χωριό Ildırı, κατά την αρχαιότητα βρισκόταν η αρχαία ιωνική πόλη Ερυθρές και η περιοχή της σημερινής πόλης λεγόταν Κύσος. Η πόλη στη σημερινή θέσης της άρχισε να αναπτύσσεται κατά τους Βυζαντινούς χρόνους. Η πόλη έζησε τη χρυσή περίοδό της τον 14ο αιώνα, όταν δόθηκε στους Γενοβέζους. Οι Γενοβέζοι κατασκεύασαν στην πόλη ένα φρούριο, το οποίο στη συνέχεια ανακαινίστηκε από τους Οθωμανούς. Η πόλη κατελήφθη το 1508 από τον Βαγιαζήτ Β΄. Τον Ιούλιο του 1770, κατά τη διάρκεια των Ορλωφικών στην πόλη δόθηκε η ναυμαχία του Τσεσμέ, η οποία έληξε με νίκη του ρωσικού ναυτικού. Η πόλη ανέκαμψε ξανά τον 19ο αιώνα, με την άφιξη μεταναστών από την Πελοπόννησο (γνωστοί ως «Μωραΐτες») και τα νησιά του Αιγαίου και πριν τη Μικρασιατική Καταστροφή είχε 19.000 κατοίκους, από τους οποίους οι 17.000 ήταν Έλληνες. Η πόλη άρχισε να αναπτύσσεται τουριστικά στο τέλος του 20ού αιώνα και σήμερα είναι ένας από τους κύριους προορισμούς στην Τουρκική Ριβιέρα.
Η πόλη είναι σημαντικός τουριστικός προορισμός και θεωρείται ως ένας από τους καλύτερους προορισμούς στον κόσμο για ιστιοσανίδα. Επίσης είναι σημαντικό αγροτικό κέντρο, ιδίως καλλιέργειας καρπουζιών που έχουν αντικαταστήσει την καλλιέργεια των αμπελιών. Επίσης έγιναν ανεπιτυχείς προσπάθειες καλλιέργειας μαστιχόδεντρου. Αξιοθέατα της πόλης πέρα από το κάστρο είναι το καραβάν σεράι του 18ου αιώνα, ο παραλιακός δρόμος, η μαρίνα και ο πρώην χριστιανικός καθεδρικός του Αγίου Χαραλάμπους, ο οποίος σήμερα έχει μετατραπεί σε εκθεσιακό κέντρο.

## Παραπομπές


Κατηγορία:Ασιατικές πόλεις της Τουρκίας
Κατηγορία:Επαρχία Σμύρνης
Δημοσθένης Μισιτζής

Ο **Δημοσθένης Μισιτζής** (1826 ;1911) ήταν Έλληνας θεατρικός συγγραφέας.

## Βίος
Ο **Δημοσθένης Μισιτζής** γεννήθηκε γύρω στα 1826 στη Σάμο Σε νεαρή ηλικία πηγαίνει στην Κωνσταντινούπολη όπου εργάζεται ως δάσκαλος και συνεργάζεται με φιλεκπαιδευτικούς συλλόγους και αδελφότητες. Συνεργάζεται στις θεατρικές παραστάσεις Στα 1878  πηγαίνει στη Φιλιππούπολη για α μεταρρυθμίσει το εκεί Ελληνικό σχολείο. Ίσως ήταν παντρεμένος αν κρίνουμε την αναφορά που κάνει σε ποίημά του ο θάνατος του δεκατετράχρονου γιου του. Μας είναι άγνωστο το πότε πέθανε.

## Συγγραφικό έργο
Το 1881 στην Φιλιππούπολη εκδίδει την μονόπρακτη κωμωδία του *Ο δουξ της βλακείας*. Η ιστορική τραγωδία Ο Βελισάριος ή *[[Κακία]] και η [[αρετή]]* (Κωνσταντινούπολη 1870), Ο εκδικούμενος υπηρέτης-η οποία αποδίδεται σε άλλον συγγραφέα. Ο Φιάκας δημοσιευμένο για πρώτη φορά το 1872.  Έχει γράψει και μερικά ποιήματα, διδακτικά συνθέματα, όπως η *Ανθοδέσμη των παιδιών* (1885), τη νουβέλα *Ο Χριστός νικά* (1903).

## Πηγή
*Βάλτερ Πούχνερ, «Ο Φιάκας», Ανθολογία Νεοελληνικής Δραματουργίας, τομ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ.237-238

Κατηγορία:Έλληνες θεατρικοί συγγραφείς
The Dungeons Are Calling

Το **The Dungeons Are Calling** είναι ΕΡ του αμερικάνικου heavy metal συγκροτήματος Savatage, το οποίο κυκλοφόρησε τον Μάρτιο του 1984 μέσω της δισκογραφικής εταιρείας "Combat Records" στην Αμερική και της "Music for Nations" στην Ευρώπη.
Το 1994, επανεκδόθηκε με επιπλέον κομμάτια τα "*Fighting for Your Love*" και μία ζωντανή εκτέλεση του "*Sirens*", ενώ το 2002 η "Metal Blade Records" κυκλοφόρησε και πάλι το "*The Dungeons Are Calling*" με τέσσερα μπόνους τραγούδια.
Η ηχογράφηση των τραγουδιών του ΕΡ έγινε στις αρχές του 1983, όταν οι Savatage ηχογράφησαν δεκαπέντε κομμάτια, εκ των οποίων τα εννέα κατέληξαν στο πρώτο τους άλμπουμ και τα υπόλοιπα έξι αποτέλεσαν το αναφερόμενο ΕΡ.
Οι κριτικές για αυτή την κυκλοφορία ήταν πολύ θετικές με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 3,7 / 5, το "Metal Archives" 95% και το "Metal Storm" 8,1.

## Τραγούδια
1. **The Dungeons Are Calling** *(J.Oliva, C.Oliva, Collins)* - 4:55
2. **By the Grace of the Witch** *(J.Oliva, C.Oliva)* - 3:16
3. **Visions** *(J.Oliva, C.Oliva)* - 3:05
4. **Midas Knight** *(J.Oliva, C.Oliva, Collins)* - 4:24
5. **City Beneath the Surface** *(J.Oliva, C.Oliva)* - 5:49
6. **The Whip** *(J.Oliva)* - 3:31

## Τα μέλη του συγκροτήματος
Το "*The Dungeons Are Calling*" ηχογραφήθηκε από τους εξής μουσικούς:
* Τζον Όλιβα - φωνητικά
* Κρις Όλιβα - κιθάρα
* Κιθ Κόλινς - μπάσο
* Στιβ Γουόχολζ - τύμπανα

## Πηγές
* The Dungeons Are Calling - Savatage | Songs, Reviews, Credits, Awards | AllMusic
* Savatage - The Dungeons Are Calling (album review ) | Sputnikmusic
* Savatage - The Dungeons Are Calling - Encyclopaedia Metallum: The Metal Archives
* Savatage - The Dungeons Are Calling - Metal Storm

Κατηγορία:Δισκογραφία των Savatage
Κατηγορία:Άλμπουμ του 1984
21st Century Breakdown (τραγούδι)

Το **«21st Century Breakdown»** είναι το τέταρτο single από το όγδοο ομώνυμο άλμπουμ των Green Day, 21st Century Breakdown. Ο Μπίλι Τζο Άρμστρονγκ συνέθεσε το τραγούδι το οποίο βασίζεται στην ζωή του και στις μουσικές του επιρροές. Κυκλοφόρησε στις 21 Δεκεμβρίου 2009.

Στο τραγούδι αναφέρονται τα τραγούδια Born to Run ("Last one born / but first one to run") του Μπρους Σπρίνγκστιν και Working Class Hero ("I never made it as a working class hero") του Τζων Λένον. Το τελευταίο είχε διασκευαστεί από την μπάντα για το άλμπουμ "Instant Karma: The Amnesty International Campaign to Save Darfur".

Το βίντεο σκηνοθετήθηκε από τον Marc Webb τον Σεπτέμβριο του 2009 και κυκλοφόρησε στις 19 Οκτωβρίου του 2009 στο site του MTV.

## Κομμάτια

## Θέσεις στα τσάρτς

## Παραπομπές


## Εξωτερικοί σύνδεσμοι
Οι στίχοι του τραγουδιού στο MetroLyrics 

Κατηγορία:Τραγούδια του 2009
Κατηγορία:Singles του 2009
Κατηγορία:Τραγούδια των Green Day
Κατηγορία:Singles της Reprise Records
Ο Φιάκας

***Ο Φιάκας*** είναι κοινωνική σάτιρα του Δημοσθένη Μισιτζή.

## Υπόθεση
Ο Φιάκας προσπαθεί να πλησιάσει την πλούσια Ευανθία με την υπόσχεση του γάμου για να ανελιχθεί κοινωνικά. και να εξοφλήσει τα χρέη του. Βοηθός στα σχέδιά του είναι ο κουτοπόνηρος υπηρέτης του. Η Κοκκώνα Φρόσω, θεία της Ευανθίας είναι βοηθός της. Τον κυνηγούν οι δανειστές του κι εκείνος σπεύδει να αφήσει επιστολή στην οποία γράφει ότι είναι βαρόνος ώστε να την δει η Ευανθία και να ξεγελαστεί. Ενόψει της επίσκεψής της στήνουν σκηνικό αφέντης και υπηρέτης για να την υποδεχθούν *καταλλήλως*: η Ευανθία ανακαλύπτει την επιστολή στην οποία προσφωνείται ο Φιάκας *βαρόνος Ερρίκος δε Μαστερχάουζεν του Βερολίνου* και ότι δήθεν το κάνει όλο αυτό για να δοκιμάσει την αγάπη της. Εκείνη φεύγοντας αφήνει 23 λίρες στον υπηρέτη για τους μισθούς του. Ο Φιάκας ξεγελάει τον υπηρέτη του και του παίρνει τις λίρες. Η Ευανθία δηλώνει ενθουσιασμένη στην θεία της για τον μέλλοντα σύζυγό της και την αρχοντική οικογένειά του. Ο Φιάκας με τον υπηρέτη του επισκέπτονται το σπίτι της Ευανθίας και της λένε πως έλαβαν δήθεν τηλεγράφημα από το Βερολίνο πως έγινε ο Φιάκας υπουργός. Μεταξύ τους οι δύο άντρες μιλούν γερμανικά με αστείο αποτέλεσμα. Τελικά εμφανίζονται οι δανειστές και η απάτη αποκαλύπτεται.

## Απήχηση
Το έργο είχε τεράστια εκδοτική και σκηνική απήχηση. Πρωτοπαίχτηκε στις 26 Δεκεμβρίου 1870 στη Λέσχη της Εταιρείας Φιλομούσων Υψωμαθειών από ερασιτεχνικό θίασο και στις 23 Ιανουαρίου 1871 από το Σύλλογο Φιλομαθών Βλάγκας *Αι Μούσαι*. Στις δύο αυτές παραστάσεις παίζεται με τον τίτλο *Ο απατεών*. Στα τουρκικά παίχτηκε το 1874 και 1878,το 1879 από δυο επαγγελματικούς θιάσους και έναν ερασιτεχνικό. Το 1880 από τέσσερις διαφορετικούς θιάσους. Το 1872 εκδίδεται από το περιοδικό *Ευριδίκη*, μια γυναικεία επιθεώρηση. Ακολουθούν τρεις συνεχόμενες επανεκδόσεις στην Κωνσταντινούπολη: 1876, 1884, 1888. Το 1881 εκδίδεται στην Αθήνα και ανατυπώνεται διαδοχικά : 1892, 1897, 1900, 1905, 1908, 1926. Τα αίτια της απήχησης ίσως πρέπει να αναζητηθούν στον *αντιδυτικό διδακτισμό* του.

## Παραπομπές


## Πηγές
* Βάλτερ Πούχνερ: «Ο Φιάκας», Ανθολογία Νεοελληνικής Δραματουργίας, τόμ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σσ. 237-253

## Εξωτερικοί σύνδεσμοι
* 

Φιακα
Σκοτ Ίαν

Ο **Σκοτ Ίαν** (*πραγ. όνομα "Scott Ian Rosenfeld"*) είναι Αμερικάνος κιθαρίστας της χέβι μέταλ μουσικής, γνωστός ως ιδρυτικό και ηγετικό μέλος του συγκροτήματος Anthrax. Επίσης, υπήρξε ιδρυτικό στέλεχος του crossover thrash συγκροτήματος Stormtroopers of Death.

## Βιογραφία
Ο Ίαν γεννήθηκε στις 31 Δεκεμβρίου 1963 από γονείς εβραϊκής καταγωγής στο Κουίνς της Νέας Υόρκης. Οι μουσικές του επιρροές προέρχονται από μεγάλα ονόματα της χαρντ ροκ και χέβι μέταλ μουσικής όπως οι Kiss, Iron Maiden, Judas Priest, Black Sabbath, Motörhead, αλλά και της αμερικάνικης πανκ σκηνής. Όταν φοιτούσε στο λύκειο "Bayside High School" γνώρισε τους μετέπειτα συναδέλφους του στους Anthrax, Ντάνι Λίλκερ και Νιλ Τάρμπιν.

Το 1981 δημιούργησε τους Anthrax, οι οποίοι αποτέλεσαν ένα εκ των μεγαλύτερων ονομάτων της thrash metal μουσικής και συναποτελούν τους Big Four του είδους μαζί με τους Metallica, Slayer και Megadeth. Μαζί τους έχει κυκλοφορήσει δέκα στούντιο άλμπουμ, εκ των οποίων τα τέσσερα έχουν βραβευθεί ως χρυσά, ενώ θεωρούνται ένας από τους δημιουργούς του Nu Metal λόγω της συνεργασίας τους με τους Public Enemy το 1991, για το τραγούδι "*Bring the Noise*".

Μετά την ακμή του συγκροτήματος στα τέλη της δεκαετίας του '80 και τις αρχές της επόμενης, η άνοδος του grunge ανάγκασε τους Anthrax να αλλάξουν τον ήχο τους, περιλαμβάνοντας alternative στοιχεία, ένα πείραμα που οδήγησε στο Top-10 άλμπουμ "*[[Sound of White Noise]]*". Παρ' όλα αυτά, η εμπορική ανταπόκριση προς το συγκρότημα έπεσε, με αποτέλεσμα τα "*[[Volume 8: The Threat Is Real]]*" (1998) και "*[[We've Come for you All]]*" (2003) να μην καταφέρουν να μπουν στο Top-100 του Billboard. Η επιτυχία επέστρεψε στο συγκρότημα με τον δίσκο "*[[Worship Music]]*" του 2011, ο οποίος σκαρφάλωσε ως το # 12 του καταλόγου επιτυχιών της πατρίδας τους.

Το 2001, ο Ίαν ανέλαβε ως παρουσιαστής του "Rock Show" του VH1, δίκτυο με το οποίο συνεργάστηκε για αρκετές εκπομπές και αφιερώματα όπου εμφανίστηκε ως σχολιαστής. Το καλοκαίρι του 2006, είχε πρωταγωνιστικό ρόλο στην ριάλιτι εκπομπή "SuperGroup", μαζί με τους Τεντ Νούτζεντ, Σεμπάστιαν Μπαχ, Τζέισον Μπόναμ και Έβαν Σάινφελντ.

Από το 2009 και έπειτα παίζει στους The Damned Things, με τους οποίους κυκλοφόρησε τον δίσκο "*Ironiclast*" τον Δεκέμβριο του 2010. Στο συγκρότημα συμμετείχε και ο Ρομπ Κατζιάνο των Anthrax, όπως και ο Κιθ Μπάκλεϊ και ο Τζος Νιούτον των Every Time I Die και ο Τζο Τρόμαν και ο Άντι Χάρλεϊ των Fall Out Boy.

Ο Ίαν έχει δύο δικά του μοντέλα κιθάρας, το ένα με την εταιρεία "Jackson Guitars" και ένα με την "Washburn Guitars". Είναι παντρεμένος με την Περλ Αντέι, κόρη του διάσημου τραγουδιστή Meat Loaf, με την οποία έχει μία κόρη.

## Δισκογραφία

## Πηγές
* Scott Ian - Scott Ian
* Scott Ian | Biography | AllMusic
* Scott Ian - Encyclopaedia Metallum: The Metal Archives

## Εξωτερικοί σύνδεσμοι
* Επίσημη ιστοσελίδα του Σκοτ Ίαν
*  

Κατηγορία:Αμερικανοί κιθαρίστες
Κατηγορία:Ροκ μουσικοί
Κατηγορία:Μέλη των Anthrax
Αγία Βαρβάρα Δεματίου Ιωαννίνων

:*Για οικισμούς με ίδιο όνομα στα Ιωάννινα, δείτε: [[Αγία Βαρβάρα Ιωαννίνων]]*

Η **Αγία Βαρβάρα** είναι οικισμός της τοπικής κοινότητας Δεματίου, της δημοτικής ενότητας (τέως δήμου) Ανατολικού Ζαγορίου, του δήμου Ζαγορίου, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.

## Γεωγραφικά στοιχεία
Η Αγία Βαρβάρα είναι ορεινός οικισμός στο ανατολικό τμήμα του νομού Ιωαννίνων. Βρίσκεται στις βορειοανατολικές απολήξεις του όρους Λάκμος και στα δεξιά του ποταμού Μετσοβίτικου, πάνω στην επαρχιακή οδό Μετσόβου-Ιωαννίνων, σε μέσο σταθμικό υψόμετρο 885 μέτρα. Aπέχει περίπου 37 χιλιόμετρα βορειοανατολικά των Ιωαννίνων.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Δεματίου του νομού Ιωαννίνων. Με το ΦΕΚ 244Α - 4/12/1997 αποσπάστηκε από την κοινότητα Δεματίου και προσαρτήθηκε στον δήμο Ανατολικού Ζαγορίου. Με το ΦΕΚ 87Α - 07/06/2010 αποσπάστηκε από τον δήμο Ανατολικού Ζαγορίου και προσαρτήθηκε στον δήμο Ζαγορίου.

## Παραπομπές

 
## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

## Εξωτερικοί σύνδεσμοι
*https://www.facebook.com/%CE%99%CE%B5%CF%81%CF%8C%CF%82-%CE%9D%CE%B1%CF%8C%CF%82-%CE%91%CE%B3%CE%AF%CE%BF%CF%85-%CE%9D%CE%B9%CE%BA%CE%BF%CE%BB%CE%AC%CE%BF%CF%85-%CE%94%CE%B5%CE%BC%CE%B1%CF%84%CE%AF%CE%BF%CF%85-394603210915065/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ζαγορίου
Δεματιου
Just Say Ozzy

Το **Just Say Ozzy** είναι ΕΡ του προσωπικού συγκροτήματος του βρετανού τραγουδιστή της χέβι μέταλ μουσικής, Ozzy Osbourne, το οποίο κυκλοφόρησε τον Μάρτιο του 1990 μέσω της δισκογραφικής εταιρείας "Epic Records".

Οι ηχογραφήσεις πραγματοποιήθηκαν στο "Brixton Academy" του Λονδίνου, αλλά το μουσικό κομμάτι επανηχογραφήθηκε στα "Electric Lady Studios" της Νέας Υόρκης, με τον ήχο του κοινού να διατηρείται.

Αυτό ήταν ένα από τα άλμπουμ του καλλιτέχνη τα οποία δεν επανεκδόθηκαν το 2002, μαζί με τον υπόλοιπο κατάλογο του Ozzy Osbourne, παρά την επιτυχία που γνώρισε σκαρφαλώνοντας στο # 58 του Billboard για να γίνει χρυσό το 1993.

## Τραγούδια
1. **Miracle Man** *(Osbourne, Wylde, Daisley)* - 4:01
2. **Bloodbath in Paradise** *(Osbourne, Wylde, Daisley, Castillo, Sinclair)* - 5:00
3. **Shot in the Dark** *(Osbourne, Soussan)* - 5:33
4. **Tattoed Dancer** *(Osbourne, Wylde, Daisley)* - 3:47
5. **Sweet Leaf** *(Osbourne, Iommi, Butler, Ward)* - 3:22
6. **War Pigs** *(Osbourne, Iommi, Butler, Ward)* - 8:24

## Θέσεις τσαρτ
***Just Say Ozzy*** *(ΕΡ σινγκλ)*

***Επίσημη κυκλοφορία: [[17 Μαρτίου]] [[1990]]***

## Βραβεία
***Just Say Ozzy*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Τα μέλη του συγκροτήματος
Το "*Just Say Ozzy EP*" ηχογραφήθηκε από τους εξής μουσικούς:
* Ozzy Osbourne - φωνητικά
* Ζακ Γουάιλντ - κιθάρα
* Γκίζερ Μπάτλερ - μπάσο
* Ράντι Καστίγιο - τύμπανα
* Τζον Σινκλέρ - πλήκτρα

## Παραπομπές


## Πηγές
* Just Say Ozzy EP - Ozzy Osbourne | Songs, Reviews, Credits, Releases | AllMusic
* Ozzy Osbourne - Just Say Ozzy EP User Opinions - sputnikmusic
* Ozzy Osbourne - Just Say Ozzy - Encyclopaedia Metallum: The Metal Archives

Κατηγορία:Άλμπουμ του 1990
Κατηγορία:Live άλμπουμ του Ozzy Osbourne
Μάρκος Αντωνιάδης

Ο **Μάρκος Γ. Αντωνιάδης** (7 Δεκεμβρίου 1932 - 3 Απριλίου 2013) ήταν Έλληνας ιατρός και πολιτικός. Υπηρέτησε ως βουλευτής Καβάλας με τη Νέα Δημοκρατία από το 1974 ως το 1981.

## Βιογραφία
Εξελέγη βουλευτής Καβάλας με τη ΝΔ συγκεντρώνοντας 10.802 σταυρούς στις εκλογές του 1974. Επανεξελέγη βουλευτής στις εκλογές του 1977 με 8.624 σταυρούς προτίμησης.

Απεβίωσε το 2013. Η κηδεία του έγινε από το ναό των Αγίων Θεοδώρων.

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Καβάλας
Αγία Βαρβάρα Θεσπρωτίας

Η **Αγία Βαρβάρα** είναι οικισμός της τοπικής κοινότητας Χαραυγής, της δημοτικής ενότητας και δήμου Φιλιατών, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Φιλιατών του νομού Θεσπρωτίας, στο γεωγραφικό διαμέρισμα Ηπείρου.
*Μέχρι το 1957, ο οικισμός ονομαζόταν *Αχούρια*.

## Γεωγραφία
Η  Αγία Βαρβάρα είναι οικισμός στο βορειοανατολικό τμήμα του νομού Θεσπρωτίας. Βρίσκεται σε ημιορεινή θέση στις νότιες απολήξεις των Ορέων Τσαμαντά, κοντά στο φαράγγι του ποταμού Καλαμά και σε μέσο σταθμικό υψόμετρο 170. Aπέχει περίπου 46 χλμ. ΒΑ. της Ηγουμενίτσας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 ως *Αχούρια* και προσαρτήθηκε στην κοινότητα Λύκου του νομού Θεσπρωτίας. Το 1957 μετονομάστηκε σε *Αγία Βαρβάρα*. Με το ΦΕΚ 244Α – 4/12/1997 αποσπάστηκε από την κοινότητα Χαραυγής και προσαρτήθηκε στο δήμο Φιλιατών.

## Αξιοθέατα
*Το ξωκκλήσι της Αγίας Βαρβάρας
*Η εξαιρετικής ομορφιάς τοποθεσία «Λύκου Δέση» στον Καλαμά, ανατολικά του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Θεσπρωτιας
Το τίμιο σπίτι

**Το τίμιο σπίτι** είναι θεατρικό έργο του Παντελή Χορν.

## Υπόθεση
Ο Στέφανος, ένας αθώος και μοναχικός ζωγράφος, πέφτει θύμα δύο κουτσαβάκηδων. Ο ένας από τους δύο τον παρασέρνει σε έναν οίκο ανοχής για μια σεξουαλική συνεύρεση με την άσχημη αδελφή του. Τώρα, ζητά την αποκατάσταση της τιμής της. Επιχειρούν να τον παντρέψουν μαζί της με τη βία. Εκείνος όμως για να ξεφύγει μαχαιρώνει την νύφη-τέρας και δραπετεύει από το παράθυρο. Η τρελή γριά μάνα της κοπέλας το είχε μαντέψει, καθώς θεωρώντας την όμορφη βασιλοπούλα, πίστευε πως θα ερχόταν να την πάρει ένας καβαλάρης, αλλά αυτός αποδεικνύεται πως είναι ο Χάρος.
## Πληροφορίες
Το έργο ανέβηκε στις 8 Αυγούστου 1908 με τη Μαρίκα Κοτοπούλη στο ρόλο της γριάς μάνας. Πρόκειται για ένα έργο με νατουραλιστικά στοιχεία: οι κουτσαβάκηδες, η πλεκτάνη τους. Επίσης έχει στοιχεία συμβολιστικά και μεταφυσικά (η πρόγνωση της γριάς για το γάμο με τον Χάρο). Επίσης παρουσιάζει ένα γκροτέσκο ύφος και απρόσμενη έκβαση: ο καλλιτέχνης ξεφεύγει μαχαιρώνοντας την μέλλουσα γυναίκα του. Ο Βάλτερ Πούχνερ συσχετίζει το πρόσωπο της αποκρουστικής εγκύου νύφης με το μεταπολεμικό Προξενιό της Αντιγόνης του Βασίλη Ζιώγα

## Παραπομπές


## Πηγές
* Βάλτερ Πούχνερ, «Το τίμιο σπίτι », Ανθολογία Νεοελληνικής Δραματουργίας, τομ. Β, 2 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ.778-794

Κατηγορία:Θεατρικά έργα του Παντελή Χορν
Αγία Βαρβάρα Πιερίας

Η **Αγία Βαρβάρα** είναι οικισμός της τοπικής κοινότητας Σβορώνου, της δημοτικής ενότητας και δήμου Κατερίνης, της περιφερειακής ενότητας (τέως νομού) Πιερίας, στην περιφέρεια Μακεδονίας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Πιερίας, στο γεωγραφικό διαμέρισμα Μακεδονία.
*Μέχρι το 1965 ονομαζόταν *Νέοι Ρωσοπρόσφυγες*, από συνοικισμό προσφύγων που υπήρχε στην περιοχή.

## Γεωγραφία
Η Αγία Βαρβάρα είναι οικισμός στο κεντρικό τμήμα του νομού Πιερίας. Βρίσκεται, σε πεδινή περιοχή πάνω στον επαρχιακό δρόμο που συνδέει την Κατερίνη με τα χωριά του Τίταρου, νότια του ποταμού Λεύκου και σε μέσο σταθμικό υψόμετρο 60. Απέχει περίπου 6 χλμ. Δ. της Κατερίνης.

## Πληθυσμός

## Διοικητικές μεταβολές μέχρι τον «Καλλικράτη»
Το 1961 αναγνωρίστηκε ο οικισμός ως *Νέοι Ρωσοπρόσφυγες* και προσαρτήθηκε στην κοινότητα Σβορώνου του νομού Πιερίας. Με το ΦΕΚ 26Α - 17/02/1965 μετονομάστηκε σε *Αγία Βαρβάρα*. Με το ΦΕΚ 244Α – 04/12/1997 αποσπάστηκε από την κοινότητα Σβορώνου και προσαρτήθηκε στον δήμο Κατερίνης.

## Αξιοθέατα
*Η εκκλησία της Αγίας Κυριακής στη βόρεια έξοδο του χωριού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Πιερίας
Αγία Βαρβάρα
Πιεριας
Γιάννης Μποσταντζόγλου

Ο **Γιάννης Μποσταντζόγλου** (Αθήνα, 12 Σεπτεμβρίου 1951) είναι κωμικός Έλληνας ηθοποιός. 

Σπουδασε υποκριτική στο Θέατρο Τέχνης «Κάρολος Κουν» του Καρόλου Κουν και επιπλέον τελείωσε τη θεατρική σχολή Κατσέλη το 1972. Έλαβε μέρος σε πάρα πολλές ταινίες, θεατρικές παραστάσεις και σίριαλ της τηλεόρασης, ερμηνεύοντας χαρακτηριστικούς ρόλους. Επίσης, έχει εργαστεί ως αφηγητής σε εκπομπές του ραδιοφώνου.

Επί αρκετά χρόνια υπήρξε υδατοσφαιριστής στην ομάδα πόλο του Παναθηναϊκού.

Ο Γιάννης Μποσταντζόγλου είναι γιος του ζωγράφου Μποστ. Έχει δώσει την φωνή του σε πολλές μεταγλωττίσεις, όπως τον χαρακτήρα του *Λοχία* στην πρώτη ταινία *[[Αυτοκίνητα (ταινία)|Αυτοκίνητα]],* και τον *Ντιλαραρό* της σειράς *[[Ιζνογκούντ]]*.

Από το 1991 είναι ζευγάρι με τη συνάδελφο του, Δήμητρα Παπαδήμα και έχουν αποκτήσει μια κόρη, τη Θαλασσινή (γεν. 1995). Επίσης, έχει κι έναν γιο, τον Μέντη (γεν. 1979) από προηγούμενο γάμο του. Κατοικεί στην Αγία Παρασκευή Αττικής.

## Φιλμογραφία

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί ραδιοφώνου
Κατηγορία:Υδατοσφαιριστές Παναθηναϊκού
Κατηγορία:Έλληνες ηθοποιοί φωνής
Μιχαήλ Κριτσωτάκης

Ο **Μιχαήλ Κριτσωτάκης** (γεννήθηκε στο Ηράκλειο) είναι Έλληνας εκπαιδευτικός και πολιτικός. 

## Βιογραφία
Είναι κάτοχος Μάστερ στη Διοίκηση Οργανισμών.  

Υπηρέτησε μεταξύ άλλων σε θέσεις γενικού γραμματέα στο Δήμο Ηρακλείου και στο Εργατικό Κέντρο της γενέτειράς του. Έγινε μέλος της Κεντρικής Επιτροπής του Συνασπισμού της Αριστεράς, των Κινημάτων και της Οικολογίας το 1993 και εν συνεχεία μέλος της Πανελλήνιας Συντονιστικής Επιτροπής του ΣΥΡΙΖΑ. Ως στέλεχος του ΣΥΡΙΖΑ ασχολήθηκε με εκπαιδευτικά θέματα. Επίσης, χρημάτισε αντιπρόεδρος στο Περιφερειακό Ινστιτούτο Εργασίας της ΓΣΕΕ – ΑΔΕΔΥ. 

Εξελέγη νομαρχιακός σύμβουλος το 2006 με τη «Νομαρχιακή Παρέμβαση των Πολιτών και της Οικολογίας». 

Επίσης, εξελέγη βουλευτής του ΣΥΡΙΖΑ στο Ηράκλειο για πρώτη φορά στις εκλογές του 2009, ενώ επανεξελέγη στις εκλογές που έγιναν το Μάιο του 2012, σε εκείνες του Ιουνίου του 2012 αλλά και στις εκλογές Ιανουαρίου του 2015. 

Το 2014 επιλέχθηκε από τον ΣΥΡΙΖΑ ως υποψήφιος περιφερειάρχης στην περιφέρεια Κρήτης για τις περιφερειακές εκλογές. 

Στις 21 Αυγούστου 2015, ήταν ένας από τους 25 βουλευτές του ΣΥΡΙΖΑ που αποχώρησαν από αυτόν και συνέστησαν νέα κοινοβουλευτική ομάδα με την ονομασία «Λαϊκή Ενότητα».

Ήταν υποψήφιος περιφερειάρχης Κρήτης κατά τις εκλογές του 2019, με συνδυασμό που στηριζόταν από τη ΛΑ.Ε.

Στις βουλευτικές εκλογές του Μαΐου και του Ιουνίου 2023 ήταν υποψήφιος με το ΜέΡΑ25 στο Ηράκλειο.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ηρακλείου
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες εκπαιδευτικοί
Κατηγορία:Πρόεδροι Περιφερειακών Παρατάξεων
Αγία Βαρβάρα Αρκαδίας

Η **Αγία Βαρβάρα** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Σκιριτίδας, του δήμου Τρίπολης, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Μαντινείας του νομού Αρκαδίας, στο γεωγραφικό διαμέρισμα Πελοποννήσου.
*Μέχρι το 1968 ο οικισμός ονομαζόταν *Κάτω Κολλίνες*.

## Γεωγραφία
Η Αγία Βαρβάρα είναι ορεινός οικισμός στο νότιο τμήμα του νομού Αρκαδίας. Βρίσκεται στις βόρειες παρυφές της κορυφής «Φακούλα», κοντά στα όρια με τον νομό Λακωνίας και ΝΔ. από τις Κολλίνες, σε μέσο σταθμικό υψόμετρο 700. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 13,800 χμ² (2011). Απέχει περίπου 40 χλμ. Ν. της Τρίπολης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1879 ως *Κάτω Κολλίνες*. Με το ΦΕΚ 89Α - 26/03/1930 συστάθηκε η κοινότητα με την απόσπαση του οικισμού Κάτω Κολλίναι από την κοινότητα Κολλινών και τον ορισμό του ως έδρα της κοινότητας. Το 1968 μετονομάστηκε σε *Αγία Βαρβάρα*. Με το ΦΕΚ 244Α  - 04/12/1997, αποσπάστηκε από την κοινότητα Κολλινών και προσαρτήθηκε στον δήμο Σκιρίτιδας. Με το ΦΕΚ 87Α - 07/06/2010, αποσπάστηκε από τον δήμο Σκιρίτιδας και προσαρτήθηκε στον δήμο Τρίπολης.

## Αξιοθέατα
* Το άλσος του Αγίου Παντελεήμονα στη βόρεια είσοδο του οικισμού
* Το ερειπωμένο εκκλησάκι της Αγίας Βαρβάρας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Google Earth
* eetaa.gr

## Εξωτερικοί σύνδεσμοι
* http://www.exploring-greece.gr/el/show/23736/:ttd/AGIA-VARVARA

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Αρκαδιας
Το χαλασμένο σπίτι

***Το χαλασμένο σπίτι*** είναι θεατρικό έργο του Σπύρου Μελά.

## Υπόθεση
Ο Μανώλης Τζίτζικας είναι ο αυταρχικός και διεφθαρμένος αρχηγός μιας οικογένειας, καταγόμενης από τη γενιά των Τζιτζικαίων. Εκμεταλεύεται τον αδελφό του ο οποίος εργάζεται και ό,τι κερδίζει τα δίνει στον Μανώλη. Τα παιδιά του Μανώλη, ο Αναστάσης και η Ανθούλα παραμένουν αλώβητα από τη συμπεριφορά του. Όμως η Ανθούλα είναι μισότρελη (γεννήθηκε έτσι λόγω του αλκοολισμού του πατέρα της) και η άλλη αδελφή της, η Καλλιόπη, εκδίδεται. Ο Αναστάσης αντιδρά σε όλη αυτήν την κατάσταση: οι δύο άντρες, ο Μανώλης και ο Αναστάσης αναμετριώνται και καθώς ο πατέρας ορμά να μαχαιρώσει τον γιο ο τελευταίος σκοτώνει τον πατέρα του. Τελικά αποκαλύπτεται πως ο γιος είναι νόθος.

## Πληροφορίες
Γράφτηκε στα 1909 και θεωρείται ως ένα από «τα πιο ακραία έργα του ελληνικού θεατρικού νατουραλισμού»

## Παραπομπές


## Πηγές
* Βάλτερ Πούχνερ: «Το χαλασμένο σπίτι», *Ανθολογία Νεοελληνικής Δραματουργίας*, τόμ. Β, 2 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ. 757-768

Χαλασμενο σπ
Αγία Βαρβάρα Τριταίας Αχαΐας

:*Για οικισμούς με ίδιο όνομα στην Αχαΐα, δείτε: [[Αγία Βαρβάρα Αχαΐας]]*

Η **Αγία Βαρβάρα Πατρών ** είναι μικρό χωριό της Αχαΐας ανατολικά του όρους Σκόλλις. Ανήκει διοικητικά από το 2010 στο Δήμο Ερυμάνθου. Στην ομώνυμη τέως κοινότητα υπάγεται και ο οικισμός του Γάλαρου.

## Ονομασία
Το παλιό όνομα του χωριού ήταν **Κρασέτζα**, ή και **Κρασέντζα**, το οποίο ίσως έχει αρβανίτικη προέλευση. Υπάρχει η άποψη ότι η τυχόν σλαβική προέλευση της παλιάς αυτής ονομασίας είναι παραφθορά στα σλαβικά της ελληνικής λέξης "κρασίτσα", δηλ. οινότοπος.

## Ιστορία
Στα 1713 αποτελούσε μαζί με τα χωριά Ρένεσι και Μάνεσι μία ενορία. Ο οικισμός απείχε δύο ώρες δρόμο στα 1885 από την Προστοβίτσα, την τότε έδρα του Δήμου Τριταίας. Στα 1903 ο Χρήστος Κορύλλος αναφέρει ότι ότι το χωριό απείχε τρεις ώρες δρόμο από την Προστοβίτσα.

### Διοικητική εξέλιξη
Την 20/04/1835 προσαρτάται στον τότε Δήμο Τριταίας. Με το ΦΕΚ 256Α της 28/08/1912 αποσπάται από το Δήμο Τριταίας και ορίζεται έδρα της κοινότητας Κρασέτζας. Με το ΦΕΚ 156Α της 08/08/1928 ο οικισμός μετονομάστηκε σε **Βαρβάρα Πατρών** ενώ την 16/10/1940 το όνομά του διορθώθηκε σε **Αγία Βαρβάρα Πατρών**. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης". Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 17,038 χμ² (2011).

## Δημογραφική εξέλιξη
Η δημογραφική εξέλιξη του οικισμού είναι η εξής:

(σε παρένθεση ο πληθυσμός της τοπικής κοινότητας)

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISΒN 960-86704-8-9.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.

## Βιβλιογραφία
* Κώστας Θανασουλόπουλος, *Τα τοπωνύμια της Αχαΐας ως ιστορικές μνήμες του μεσαιωνικού εποικισμού της*, Εκδόσεις περί τεχνών, Πάτρα 2007. ISBN 978-960-6684-27-2.
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κρασέντζα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίας Βαρβάρας Τριταίας Αχαΐας, eetaa.gr. Ανακτήθηκε: 06/11/2017.
* Ε.Ε.Τ.Α.Α. - Διοικητικές μεταβολές Κοινότητας Αγίας Βαρβάρας Τριταίας Αχαΐας, eetaa.gr. Ανακτήθηκε: 06/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Τριταιας
Χρήστος Καλαβρούζος

Ο **Χρήστος Καλαβρουζιώτης** (Καλαβρούζα Αιτωλοακαρνανίας, 8 Μαρτίου 1938), γνωστός με το καλλιτεχνικό ψευδώνυμο **Χρήστος Καλαβρούζος**, είναι Έλληνας ηθοποιός.

## Βιογραφία
Γεννήθηκε και μεγάλωσε στο χωριό Καλαβρούζα της Ναυπακτίας το 1938. Σπούδασε στην Δραματική Σχολή του Πέλου Κατσέλη.

Συνεργάστηκε με τα μεγαλύτερα ονόματα στο χώρο της σκηνοθεσίας και της υποκριτικής. Έχει παίξει σε έργα της παγκόσμιας και της ντόπιας δραματουργίας, τόσο στα 15 χρόνια που βρέθηκε στο Εθνικό Θέατρο όσο και στο ελεύθερο θέατρο.

Έχει εμφανισθεί σε πάρα πολλές θεατρικές παραστάσεις, σε κινηματογραφικά έργα και σε σίριαλ της τηλεόρασης, από τα τέλη της δεκαετίας του 1950. Γνωστότερες είναι οι παρουσίες του στην ταινία *[[Μάθε παιδί μου γράμματα]]* (1981) και στη θεατρική δημιουργία *[[Το μεγάλο μας τσίρκο]]* (1973) *[[Σουλιώτες (ταινία)|Σουλιώτες]]*, ως Φώτος Τζαβέλας (1972).

Υπήρξε παντρεμένος με την ηθοποιό Δήμητρα Ζέζα.

## Θεατρικές παραστάσεις
Συμπληρωματικός κατάλογος βασικών πληροφοριών θεατρικών παραστάσεων, στις οποίες συμμετείχε ο Καλαβρούζος ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Φιλμογραφία

## Τηλεοπτικές σειρές

## Πηγές
* Ο Χρήστος Καλαβρούζος στο ψηφιοποιημένο αρχείο του Εθνικού Θεάτρου

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Βίλχελμ Φέρστερ

Ο **Βίλχελμ Γιούλιους Φέρστερ** (, 16 Δεκεμβρίου 1832 – 18 Ιανουαρίου 1921) ήταν Γερμανός αστρονόμος.

Ο Φέρστερ γεννήθηκε στο Γκρύνμπεργκ της Σιλεσίας, τη σημερινή Ζιελόνα Γκόρα της δυτικής Πολωνίας. Σπούδασε στο Πανεπιστήμιο του Βερολίνου και στο Πανεπιστήμιο της Βόννης, και εργάσθηκε ως βοηθός του Γιόχαν Ένκε. Στις 14 Σεπτεμβρίου 1860 ανακάλυψε τον αστεροειδή 62 Ερατώ από κοινού με τον Ότο (ή Όσκαρ) Λέσερ, καθώς παρατηρούσαν από το Αστεροσκοπείο του Βερολίνου. Αυτή υπήρξε η πρώτη στην ιστορία συν-ανακάλυψη αστεροειδή από δύο ή περισσότερους αστρονόμους που παρατηρούσαν μαζί (ο 50 Βιργινία ανακαλύφθηκε σε διαφορετικές ημερομηνίες, ανεξάρτητα, από δύο διαφορετικές ηπείρους). Τρία χρόνια αργότερα, ο Φέρστερ έγινε καθηγητής της αστρονομίας στο Πανεπιστήμιο του Βερολίνου και, μετά τον θάνατο του Ένκε το 1865, διορίσθηκε διευθυντής του Αστεροσκοπείου του Βερολίνου μέχρι το 1903.

Το 1868 τοποθετήθηκε επικεφαλής της επιτροπής που συστάθηκε από τη Βόρεια Γερμανική Συνομοσπονδία και συνεχίσθηκε από το 1871 και μετά από τη Γερμανική Αυτοκρατορία, για τον καθορισμό προτύπων μέτρων και σταθμών. Με αυτή του την ιδιότητα, ο Φέρστερ επέβλεψε την αναδιοργάνωση του γερμανικού συστήματος μέτρων και σταθμών πάνω στη βάση του μετρικού συστήματος. Συνακόλουθα, εκλέχθηκε πρόεδρος του Διεθνούς Γραφείου Μέτρων και Σταθμών το 1891.

Το 1892 ο Φέρστερ βοήθησε στην ίδρυση της «Γερμανικής Εταιρείας Ηθικού Πολιτισμού» (*Deutsche Gesellschaft für ethische Kultur*), στην οποία αργότερα συμμετείχε και ο Άλμπερτ Αϊνστάιν. Υπήρξε επίσης μέλος της Γερμανικής Εταιρείας Ειρήνης (*Deutsche Friedensgesellschaft*) και αντιστάθηκε στην άνοδο του εθνικισμού μετά το ξέσπασμα του Α΄ Παγκόσμιου Πολέμου. Και όταν 93 Γερμανοί διανοούμενοι υπέγραψαν το Μανιφέστο των 93 *Aufruf an die Kulturwelt* προς υποστήριξη του πολέμου, ο Φέρστερ ήταν ένας από τους μόλις 4 διανοούμενους που υπέγραψαν το «αντιμανιφέστο» *Aufruf an die Europäer* (οι άλλοι τρεις ήταν ο Αϊνστάιν, ο φιλόσοφος Otto Buek και συγγραφέας του ο φυσιολόγος Γκέοργκ Φρήντριχ Νικολάι).

Ο Φέρστερ ήταν ο πατέρας του ειρηνιστή Φρήντριχ Βίλχελμ Φέρστερ (*Friedrich Wilhelm Foerster*, 1869-1966).

Τα κυριότερα από τα συγγράμματά του είναι:
* *Populäre Mitteilungen* (2 τόμοι, 1879 και 1884)
* *Sammlung von Vorträgen und Abhandlungen* (2 τόμοι, 1887 και 1890)
* *Studien zur Astrometrie* (1888)

## Ονομάσθηκαν προς τιμή του
* Ο αστεροειδής 6771 Φέρστερ (Foerster), που ανακαλύφθηκε το 1986
* Το «Αστεροσκοπείο Βίλχελμ Φέρστερ» (Wilhelm Foerster Sternwarte) στο Βερολίνο, που ιδρύθηκε το 1947.

## Παραπομπές


## Πηγές
* Το λήμμα για τον Φέρστερ στην αμερικανική *New International Encyclopædia*, έκδοση του 1906
* Βιβλιογραφία: έργα τού και για τον Wilhelm Foerster στον Κατάλογο της Deutschen Nationalbibliothek
* J. Bauschinger: νεκρολογία στο περιοδικό ''Astronomische Nachrichten'', τόμ. 212 (1921), σ. 489
* N.N.: Wilhelm Foerster. νεκρολογία στο περιοδικό ''Monthly Notices of the Royal Astr. Society'', τόμ. 82 (1922), σ. 263

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Μπογκουτόβατσκα Μπάνια

Η **Μπάνια Μπογκουτόβατσκα** (*[[σερβικά]] : Bogutovačka Banja*) είναι λουτρόπολητης Σερβίας με ιαματικά νερά. Βρίσκεται στην κεντρική Σερβία 23 χιλιόμετρα νοτιοδυτικά του Κράλιεβο, 200 χλμ από το Βελιγράδι, στους πρόποδες του όρους Τρόγκλαβ σε υψόμετρο 520 μέτρα πάνω από την επιφάνεια της θάλασσας.

Ο περιβάλλων χώρος των λουτρών προσφέρεται για πικ-νικ, ερασιτεχνική αλιεία και κυνήγι. Επίσης υπάρχει η δυνατότητα ράφτινγκ στον ποταμό Ιμπάρ. Στα βουνά γύρω από την λουτρόπολη προσφέρεται για αλεξίπτωτο πλαγιάς.

Στη γύρω περιοχή υπάρχουν πολιτιστικά και ιστορικά μνημεία: το μοναστήρι Ζίτσα, το μοναστήρι Στουντένιτσα και η μεσαιωνική πόλη της Φρούριο του Μάγκλιτς, καθώς και τα χιονοδρομικά κέντρα - Κοπαόνικ και το Mt. Goc.

## Αναφορές
* επίσημη ιστοσελίδα , στα σερβικά
* Λουτροπόλεις της Σερβίας, στα σερβικά
* Τουριστικός οργανισμός Σερβίας, στα σερβικά

Κατηγορία:Λουτροπόλεις της Σερβίας
Διοργανώσεις Ε.Π.Σ. Σερρών 2013–14

Η περίοδος 2013–14 των πρωταθλημάτων της Ε.Π.Σ. Σερρών.

## Α' Κατηγορία

## Α Όμιλος

## Β Όμιλος

## Μπαράζ 3-4-5

## Μπαράζ 6-7

## Play-off Α1

## Πηγές
*ΕΠΣ ΣΕΡΡΩΝ

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Σερρών
Παλαιοχωράκι Αιτωλοακαρνανίας

Το **Παλαιοχωράκι** είναι οικισμός στην Ναυπακτία και την Περιφερειακή Ενότητα Αιτωλοακαρνανίας.

## Γεωγραφικά- Ιστορικά στοιχεία
Το Παλαιοχωράκι βρίσκεται ανάμεσα στα Όρη Ναυπακτίας και τον ποταμό Μόρνο σε υψόμετρο 380 μέτρα. Απέχει περίπου 13 χλμ. Β.-ΒΑ. από την Ναύπακτο. Ο Άγιος Αθανάσιος είναι η ενοριακή εκκλησία του χωρίου και χτίστηκε το 1917. Βρίσκεται σε ύψωμα στην κορυφή του χωριού δίπλα στο παλιό δημοτικό σχολείο, το οποίο τώρα πια δεν λειτουργεί. Ως οικισμός αναφέρεται επίσημα το 1835 στο ΦΕΚ 19Α - 07/12/1835 να προσαρτάται στον τότε δήμο Ναυπάκτου. Το 1924 με το ΦΕΚ 148Α - 03/07/1924 αποσπάσθηκε από την κοινότητα Σκάλας και ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με το Μικρό Παλαιοχωράκι, αποτελούν την κοινότητα Παλαιοχωρακίου της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 απογράφονται 386 κάτοικοι.

### Απογραφές πραγματικού πληθυσμού (''de facto'')

## Πηγές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Απαγωγή

**Απαγωγή** είναι η δια της βίας αρπαγή και κατακράτηση κάποιου, με συνήθη απώτερο σκοπό να εξαναγκασθεί το θύμα ή κάποιος τρίτος σε πράξη ή παράλειψη (π.χ. στη χορήγηση λύτρων στους απαγωγείς, στην αποκάλυψη μυστικών, σε προσωπικές, πολιτικές ή στρατιωτικές παραχωρήσεις κλπ).

## Ελληνική νομοθεσία
Στην Ελλάδα, η απαγωγή είναι κακούργημα που τιμωρείται με 5-20 χρόνια κάθειρξη, χωρίς να απαιτείται η ύπαρξη δόλου (γνώσης και βούλησης) του δράστη για κάποιο παράνομο όφελος. Στην επιβαρυντική περίσταση που υπάρχει τέτοιος δόλος ή επιδιώκεται ένας περαιτέρω σκοπός, ο δράστης τιμωρείται με 10-20 χρόνια κάθειρξη και, στην ιδιαιτέρως επιβαρυντική περίσταση που θύμα είναι ο Πρόεδρος της Δημοκρατίας, μέλος της Κυβέρνησης ή της Βουλής ή αρχηγός κόμματος, τιμωρείται με ισόβια κάθειρξη.(άρθρο 322, σε συνδυασμό με άρ. 157 παρ. 1 και 134 παρ. 1 ΠΚ).

## Το Σύνδρομο της Στοκχόλμης
Το Σύνδρομο της Στοκχόλμης είναι ένα ψυχολογικό φαινόμενο, κατά το οποίο τα θύματα της απαγωγής διάκεινται θετικά προς τους απαγωγείς τους, νιώθοντας αγάπη ή / και συμπάθεια για αυτούς, ενίοτε ταυτιζόμενοι μαζί τους και προσπαθώντας να τους υπερασπιστούν.

## Περαιτέρω ανάγνωση
* Ληστεία στο Νόρμαλμστοργκ

## Παραπομπές



Κατηγορία:Δραστηριότητες οργανωμένου εγκλήματος
Μόδεστος Παντελή

Ο **Μόδεστος Παντελή** (Λιοπέτρι, 1923 - Αυγόρου, 1955) ήταν Έλληνας αγωνιστής της ΕΟΚΑ και το πρώτο μέλος της οργάνωσης που σκοτώθηκε κατά τη διάρκεια του αγώνα για την Ένωση.

## Βιογραφία
Ο Παντελή γεννήθηκε την 16η Δεκεμβρίου 1923 στο Λιοπέτρι Αμμοχώστου. Γονείς του ήταν οι Παντελής Γεωργίου και Χιονού Παντελή ενώ είχε άλλα τέσσερα αδέλφια. Ήταν παντρεμένος και είχε δύο παιδιά. Φοίτησε στο δημοτικό σχολείο του χωριού του μέχρι την τρίτη τάξη και έπειτα ασχολήθηκε με τη γεωργία. Τον Φεβρουάριο του 1955 οργανώθηκε στην ΕΜΑΚ (η αρχική ονομασία της ΕΟΚΑ) μαζί με τα αδέλφια του και ήταν μέλος της ομάδας του Γρηγόρη Αυξεντίου.

## Θάνατος
Τα μεσάνυχτα της 31ης Μαρτίου προς την 1η Απριλίου του 1955, ανέλαβε με τον Ανδρέα Κάρυο να προκαλέσει βραχυκύκλωμα σε ηλεκτροφόρα σύρματα που τροφοδοτούσαν στρατόπεδο έξω από τον οικισμό Αυγόρου, σκοτώθηκε όμως από ηλεκτροπληξία στην προσπάθειά του να κόψει ένα από τα ηλεκτρικά καλώδια υψηλής τάσης, ενώ και ο Κάρυος υπέστη εγκαύματα.

## Παραπομπές


Κατηγορία:Κύπριοι αγωνιστές του 1955-59
Αγία Βαρβάρα Λακωνίας

Η **Αγία Βαρβάρα** είναι οικισμός της τοπικής κοινότητας Δρυάλου, της δημοτικής ενότητας Οιτύλου του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Οιτύλου του νομού Λακωνίας, στο γεωγραφικό διαμέρισμα Πελοποννήσου.
*Μέχρι το 1940, ο οικισμός ονομαζόταν *Αγία Βαρβάρα-Φτείον*.

## Γεωγραφικά στοιχεία
Η Αγία Βαρβάρα είναι πεδινός οικισμός στο νοτιοδυτικό τμήμα του νομού Λακωνίας. Ανήκει στα χωριά της Μάνης από την πλευρά του Μεσσηνιακού Κόλπου, στο εσωτερικό του όρμου Λαγκαδάκι και σε μέσο σταθμικό υψόμετρο 160 μέτρα. Απέχει περίπου 72 χλμ. Ν.ΝΑ. της Σπάρτης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 ως *Αγία Βαρβάρα-Φτείον* και προσαρτήθηκε στην κοινότητα Δρυάλου του νομού Λακωνίας. Το 1940 η ονομασία του διορθώθηκε σε *Αγία Βαρβάρα*. Με το ΦΕΚ 136Α – 30/08/1994, ο οικισμός αποσπάστηκε από την κοινότητα Δρυάλου και προσαρτήθηκε στον δήμο Διρού. Με το ΦΕΚ 244Α – 4/12/1997 αποσπάστηκε από τον δήμο Διρού και προσαρτήθηκε στον δήμο Οιτύλου. Με το ΦΕΚ 87Α – 7/06/2010 αποσπάστηκε από τον δήμο Οιτύλου και προσαρτήθηκε στον δήμο Ανατολικής Μάνης.

## Αξιοθέατα
*Τα «Τρισάκια», στα δυτικά, ερειπωμένο εκκλησιαστικό μνημείο. Το κανονικό όνομα της εκκλησίας είναι Άγιος Θεόδωρος, αλλά οι ντόπιοι τον λένε Τρισάκια (ή Άγια Τρισάκια ή Άγια Τρισάγια). Το όνομα δόθηκε από τα δύο ερειπωμένα σήμερα παρεκκλήσια που είχαν προστεθεί στα βόρεια και νότια του ναού. Ο ναός είναι μονόχωρος, θολωτός από αδρές σταχτόχρωμες πέτρες και με αγιογραφίες του 13ου αιώνα με ζωηρά χρώματα. 
*Η εκκλησία της Αγίας Μαρίνας στα ανατολικά του χωριού
*Η Μονή Παναγίας Φανερωμένης στα βόρεια του οικισμού
*Το βάραθρο «Αγριοτσόπακας» στη θέση «Καφιόνα», στα νοτιοανατολικά του οικισμού
*Η βραχώδης παραλία Άρτσι στον όρμο Λαγκαδάκι

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*Περιοδικό «Διακοπές», εκδ. Δ.Ο.Λ.,  2010
*eetaa.gr

## Εξωτερικοί σύνδεσμοι
*http://www.ethnos.gr/article.asp?catid=23521&subid=11&pubid=11418958&imgid=9391539
*http://arxeio.speleo.gr/htmls/lakon1.html 

Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Λακωνιας
Αγία Βαρβάρα Παραβόλας Αιτωλοακαρνανίας

:*Για οικισμούς με ίδιο όνομα στην Αιτωλοακαρνανία, δείτε: [[Αγία Βαρβάρα Αιτωλοακαρνανίας]]*

Η **Αγία Βαρβάρα** Παραβόλας είναι οικισμός της τοπικής κοινότητας και δημοτικής ενότητας (τέως δήμου) Παραβόλας, του δήμου Αγρινίου, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας* ανήκε στην επαρχία Τριχωνίδας του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας.

## Γεωγραφικά στοιχεία
H Αγία Βαρβάρα είναι οικισμός στο βορειοκεντρικό τμήμα του νομού Αιτωλοακαρνανίας. Βρίσκεται σε πεδινή περιοχή, βόρεια της Τριχωνίδας και δίπλα στο Κουβελόρεμα, σε μέσο σταθμικό υψόμετρο 120 μέτρα. Απέχει περίπου 42 χιλιόμετρα Β.ΒΑ. του Μεσολογγίου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Παραβόλας του νομού Αιτωλοακαρνανίας. Με το ΦΕΚ 183Α - 27/12/1990, αποσπάστηκε από την κοινότητα Παραβόλας και προσαρτήθηκε στον δήμο Παραβόλας. Με το ΦΕΚ 87Α - 07/06/2010, ο οικισμός αποσπάστηκε από τον δήμο Παραβόλας και προσαρτήθηκε στον δήμο Αγρινίου.

## Αξιοθέατα
* Ο ναός της Αγίας Βαρβάρας στη βορειοανατολική είσοδο του χωριού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, εκδ. 2006
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ., 2010
* Google Earth
* eetaa.gr

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Παραβολας
Γεώργιος Κοΐνης

Ο **Γεώργιος Κοΐνης** (21 Μαΐου 1906 - 19 Οκτωβρίου 1997) ήταν Έλληνας δικηγόρος και πολιτικός. Χρημάτισε βουλευτής Φωκίδας. Το 1964 τιμήθηκε με τον Ταξιάρχη του Φοίνικα.

## Βιογραφία
Γεννήθηκε στο Κουπάκι Φωκίδας και σπούδασε Νομικά, Πολιτικές και Οικονομικές Επιστήμες στο Πανεπιστήμιο της Αθήνας. Το 1934 άρχισε να ασκεί το επάγγελμα του δικηγόρου. Στις βουλευτικές εκλογές του 1950 εξελέγη για πρώτη φορά βουλευτής Φθιωτιδοφωκίδας.  Στις βουλευτικές εκλογές του 1964 εξελέγη ξανά βουλευτής, με την Ένωση Κέντρου στην εκλογική περιφέρεια Φωκίδας. Κηδεύτηκε στις 20 Οκτωβρίου 1997, από το ναό του Αγίου Λαζάρου, στο Πρώτο Νεκροταφείο Αθηνών. Ήταν παντρεμένος με τη Θάλεια Χατζοπούλου και είχαν ένα γιο και μια κόρη.

## Παραπομπές


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Φθιωτιδοφωκίδας
Κατηγορία:Βουλευτές Φωκίδας